wickkiey/tamil-wikipedia-markdown huggingface dataset:
# பொது மூலதனம்

**பொது மூலதனம்** என்பது அரசாங்கத்திற்குச் சொந்தமான பொது சொத்துக்களின் மொத்தப் பகுதியாகும், இது ஒரு நாட்டின் உற்பத்தித் திறனுக்கான ஒரு வழிமுறையாகப் பயன்படுத்தப்படுகிறது. அத்தகைய சொத்துகள் பரந்த வரம்பை உள்ளடக்கியது: நெடுஞ்சாலைகள், விமான நிலையங்கள், சாலைகள், போக்குவரத்து அமைப்புகள் மற்றும் இரயில்வே போன்ற பெரிய சொத்துக்கள்; உள்நாட்டுக் கல்வி, பொது மருத்துவமனைகள், போலிஸ் மற்றும் தீ பாதுகாப்பு, சிறைச்சாலைகள் மற்றும் நீதிமன்றங்கள் போன்ற நகராட்சிப் பிரிவுகள். நீர் மற்றும் கழிவுநீர் அமைப்புகள், பொது மின் மற்றும் எரிவாயு பயன்பாடுகள், மற்றும் தொலைத் தொடர்பு போன்ற முக்கிய சொத்துக்கள், இவையாவும் பெரும்பாலும், பொது மூலதனம் என்றழைக்கப்படுகிறது. மேலும் அரசு செலவினமாக, பணம் அடிப்படையில், மற்றும் உள்கட்டமைப்பு அடிப்படையில், சொத்துக்களின் பங்கு வரையறுக்கப்படுகிறது.  

## பொது மூலதன முயற்சிகள்

### ஐக்கிய அமெரிக்கா
அமெரிக்காவில் பொதுப்பணி அமைப்புக்கு மிகப்பெரிய பங்களிப்பு 1935 ஆண்டில் அப்போதைய ஜனாதிபதி பிராங்க்ளின் ரூசவெல்ட் மேற்கொண்ட புதிய ஒப்பந்த முயற்சிகள், குறிப்பாக படைப்புகள் முன்னேற்ற நிர்வாகத்தின் (WPA) உருவாக்கம் காரணமாக இருக்கலாம் என்ற அறியப்படுகிறது. அந்த காலகட்டத்தில் நிலவிவந்த ஆழ்ந்த பொருளாதார நெருக்கடியின் நேரத்தில் WPA திட்டத்தின் மூலம் 3.35 மில்லியன் வேலைவாய்ப்பற்ற வீடுகளின் குடும்பத் தலைவர்களுக்கு, நாட்டை மறுசீரமைக்கும் வேலை கொடுக்கப்பட்டது. இந்த வேலைத்திட்டத்தின் பலனாக, மில்லியன் கணக்கான சாலைகள், பாலங்கள், பூங்காக்கள், பள்ளிகள், மருத்துவமனைகள், மற்றும் வெள்ளத் தடுப்புக் கரைகள் ஆகியவற்றை கட்டமைக்க முடிந்தது மேலும் கல்வி உதவித் திட்டங்கள், குழந்தை பராமரிப்பு, வேலை பயிற்சி மற்றும் மருத்துவ சேவைகள் ஆகியவற்றையும் வழங்க உதவியது. அந்த நேரத்தில் உருவான அபூர்வமான இந்தத் திட்டத்தின் மொத்த பொது செலவின அளவு, 4.8 பில்லியன் டாலர் (2008 ஆண்டின் கண்க்கின்படி டாலரில் 76 பில்லியன் டாலர்கள்), மற்றும் பொதுப்பணித் திட்டங்களின் மூலம் நாட்டின் பொருளாதாரம் தூண்டுவதற்கு உதவியது.  

.  

### பிறநாடுகள்
உலகளவில், மாற்றத்தக்க பொது மூலதன முதலீடுகள் நடைபெற்று வருகின்றன. சீனாவின் அதிவேக ரயில் திட்டமானது மொது மூலதனத்தின் மூலம் 2020 ஆம் ஆண்டுக்குள் 18,000 கி.மீ. தூரத்திற்கு நீடிக்க திட்டமிடப்பட்டுள்ளது. 2008 ஆம் ஆண்டின் முடிவில், சீனா நாட்டில் சுமார் 24,000 தொடர் வண்டிகளை மெற்றிருக்கும், மேலும் உலகிலேயே அதிக இருப்புப் பாதையும், அதிவேக அதிவிரைவு இரயில் சேவையும் மற்றும் உலகில் அதிக நீலமான இருப்புப் பாதை கொண்ட நாடாகவும் இருக்கும். வடக்கு ஐரோப்பாவில் உள்ள பிரிட்டன், டென்மார்க் மற்றும் பிற நாடுகளும் பால்டிக் கடல் மற்றும் வட கடலைச் சுற்றியுள்ள கடற்கரை பகுதிகளில், காற்றாலைகளின் விரிவாக்கத்தை பொது மூலதனத்தின் மூலம் தொடர்ந்து செய்து வருகின்றன. விமான முனையங்களின் தொடர்ச்சியான விரிவாக்கம் மற்றும் நாட்டின் விரிவான போக்குவரத்து அமைப்பு தொடர்பாக, ஹாங்காங் சர்வதேச விமான நிலையம் உலகின் மிகப்பெரிய பொறியியல் மற்றும் கட்டடக்கலை திட்டங்களில் ஒன்றாக உள்ளது. கடந்த பத்தாண்டுகளில், சிலி நாட்டில் ஐந்து இணைப்பு சுழல் மின் உற்பத்தி நிலையங்களை (CCGT) தனது நாட்டின் வளரும் ஆற்றல் தேவைகளை பூர்த்தி செய்ய நிறுவியுள்ளது.
# எல் எசுக்கோரியல்


பொதுவாக **எல் எசுக்கோரியல்** (El Escorial) என அறியப்படும் **சான் லோரென்சோ டெ எல் எசுல்லோரியல் அரச களம்** என்பது, இசுப்பெயினின் தலைநகரமான மாட்ரிட்டில் இருந்து 45 கிலோமீட்டர் தென்மேற்குத் திசையில் உள்ள சான் லோரென்சோ டி எல் எசுக்கோரியல் என்னும் நகரத்தில் அமைந்துள்ள, இசுப்பெயின் அரசரின் வாழிடம் ஆகும். அரச களமான இது, துறவிமடம், பசிலிக்கா, அரச மாளிகை, பந்தியன், நூலகம், அருங்காட்சியகம், பல்கலைக்கழகம், பள்ளி, மருத்துவமனை எனப் பலவாறாகப் பயன்பட்டுள்ளது. இது எல் எசுக்கோரியல் நகரத்தில் இருந்து 2.06 கிலோமீட்டர் தொலைவில் உள்ளது.  

எல் எசுக்கோரியல் பெரும் வரலாற்று, பண்பாட்டு முக்கியத்துவம் வாய்ந்த இரண்டு கட்டிடத் தொகுதிகளைக் கொண்டுள்ளது. ஒன்று அரச துறவிமடம், மற்றது முன்னதில் இருந்து ஐந்து கிலோமீட்டர் தொலைவில் உள்ள *லா கிரஞ்சில்லா டி லா பிரெசுனேடா* எனப்படும் அரச வேட்டைக்கான தங்குமிடமும் துறவிகள் வெளியே தங்குவதற்கான இடத்தையும் உள்ளடக்கியது. இந்தக் களங்கள் இரட்டைத் தன்மை வாய்ந்தவை. அதாவது, 16 ஆம் 17 ஆம் நூற்றாண்டுகளில் பல இடங்களில், இசுப்பானிய அரச அதிகாரமும், இசுப்பெயினின் உரோமன் கத்தோலிக்க மதத்தின் ஆதிக்கமும் ஒரே கட்டிடக்கலை வெளிப்பாட்டைக் காட்டி நின்றன. ஏல் எசுக்கோரியல் ஒரு காலத்தில் அரசமாளிகையாகவும், துறவிமடமாகவும் செயற்பட்டது. இது முன்னர் செயின்ட் செரோம் சபைக் குருமாரின் சொத்தாக இருந்த இது இப்போது செயின்ட் அகசுத்தீன் சபையினரின் துறவிமடமாக உள்ளது. இது "பன்னிரண்டாம் அல்போன்சோ அரச கல்லூரி" எனப்படும், மாணவர்கள் தங்கிக் கல்வி பயிலும் ஒரு பள்ளியாகவும் உள்ளது.  

16 ஆம் நூற்றாண்டில் ஏற்பட்ட மாற்றங்களுக்கு எதிர் வினையாக இசுப்பெயினின் இரண்டாம் பிலிப்பு, தனது நீண்ட ஆட்சிக் காலத்தின் (1556–1598) பெரும் பகுதியையும், அள்ள அள்ளக் குறையாததுபோல் தோன்றிய புதிய உலகில் இருந்து கிடைத்த செல்வத்தின் பெரும் பகுதியையும் இந்த மாற்ற அலையைத் தடுத்து நிறுத்துவதற்காகப் பயன்படுத்தினார். இவரது தொடர்ச்சியான முயற்சிக்கு நீண்ட காலத்தில் பகுதியாக வெற்றி கிடைத்தது எனலாம். ஆனாலும், இந்த உத்வேகம் முப்பது ஆண்டுகளுக்கு முன்னரே, எல் எசுக்கோரியல் தொகுதியைக் கட்டுவதற்கு பிலிப்பு முடிவு செய்தபோதே, வெளிப்பட்டது.  

எல் எசுக்கோரியலை வடிவமைப்பதற்கு, *யுவான் பௌட்டிசுத்தா டி தொலேடோ* என்னும் கட்டிடக்கலைஞரை பிலிப்பு பணிக்கு அமர்த்தினார். யுவான் பௌட்டிசுத்தா உரோமிலும், நேப்பிள்சிலும் கழித்தார். உரோமில் இருந்த போது சென் பீட்டர் பசிலிக்காவின் கட்டிட வேலைகளில் பணியாற்றியுள்ளார். நேப்பிள்சில் அவர் அரசப் பிரதிநிதியின் கீழ்ப் பணிபுரிந்தார். இந்த அரசப் பிரதிநிதியின் பரிந்துரையினாலேயே பௌட்டிசுத்தா அரசரின் கவனத்தை ஈர்த்தார். பிலிப்பு 1559 இல், பௌட்டிசுத்தாவை அரச கட்டிடக்கலைஞராகப் பணிக்கு அமர்த்தினார். கிறித்தவ உலகத்தின் மையம் என்ற இசுப்பெயியின் வகிபாகத்துக்கான நினைவுச் சின்னமாக எல் எசுக்கோரியலை இருவரும் சேர்ந்து வடிவமைத்தனர்.  

1984 ஆம் ஆண்டு நவம்பர் 2 ஆம் தேதி, எல் எசுக்கோரியலின் சான் லோரென்சோவை ஒரு உலக பாரம்பரியக் களமாக யுனெசுக்கோ அறிவித்தது. இது இப்போது ஒரு பிரபலமான சுற்றுலாத் தலம். மாட்ரிட்டில் இருந்து ஒரு நாள் சுற்றுலா செல்பவர்கள் பெரும்பாலும் இங்கே வருகிறார்கள். ஆண்டுக்கு 500,000 பேர் எல் எசுக்கோரியலைப் பார்க்க வருகின்றனர்.
# சென்னை மத்திய சிறை


**சென்னை மத்திய சிறை**, இந்தியாவின் பழமையான சிறைகளுள் ஒன்று. இது தமிழ்நாட்டின் தலைநகர் சென்னையில் அமைந்துள்ளது. 1837 ஆம் ஆண்டு ஆங்கிலேயர் ஆட்சியில் செயற்பாட்டுக்கு வந்தது. 2006 தொடங்கி இச்சிறைச் சாலையில் இருந்த சிறையாளிகள் புழல் மத்திய சிறைக்கு மாற்றப்பட்டார்கள். 172 ஆண்டு பழமை வாய்ந்த இச்சிறைச்சாலை 2009 ஆம் ஆண்டு இடிக்கப்பட்டது.  

## வரலாறு
தொடக்கத்தில் இச்சிறைச்சாலை சென்னை சிறை என்று அழைக்கப்பட்டது. பிறகு 1855 முதல் மத்திய சிறை என்று பெயர் மாற்றப்பட்டது.அக்காலத்தில் அந்தமான் நிகோபார் தீவுகளில் உள்ள சிற்றறைச் சிறையில் அடைப்பதற்காக அழைத்துச் செல்லப்படும் சிறையாளிகள் வழியில் தங்கிச் செல்லும் இடமாக முதலில் இச்சிறைச் சாலை அமைந்தது. இதன் பொருட்டு இச்சிறைச்சாலையை ரூபாய் 16,496 செலவில் 11 ஏக்கர் (45,000 சதுர மீட்டர்) நிலப்பரப்பில் கட்டினார்கள்.  

அன்றைய இந்தியாவில் அரசர்கள் ஆண்ட மற்ற பகுதிகளைக் காட்டிலும் சென்னை மாகாணத்தில் விடுதலை வேட்கை கூடுதலாக இருந்ததாகச் சொல்லப்படுகிறது. அத்தகைய விடுதலைப் போராளிகள் பலரும் கைது செய்யப்பட்டு இச்சிறைச் சாலையில் அடைக்கப்பட்டார்கள். சிறையிலேயே சிலர் இறந்ததாகவும் கூறப்படுகிறது.  

சனவரி 2002 கணக்குப் படி, 1,778 சிறையாளிகள் இருந்தார்கள். அவர்களுள் 500 பேர் சென்னை மற்றும் திருச்சி, மதுரை, கோவை, திருநெல்வேலி உள்ளிட்ட புறநகர்ப் பகுதிகளில் முன்னிலைப்படுத்த வேண்டியவர்களாக இருந்தார்கள்.  

## குறிப்பிடத்தக்க சிறையாளிகள்
இந்திய விடுதலைப் போராட்டத்தின் போது இங்கு சுபாஷ் சந்திர போஸ், வீர் சாவர்க்கர் முதலியோர் சிறைப்பட்டிருந்தார்கள். முன்னாள் தமிழக முதல்வரும் திராவிட இயக்கத் தலைவருமான அண்ணாதுரை, இந்தித் திணிப்பு எதிர்ப்புப் போராட்டங்களை முன்னிட்டு இங்கு சிறைப்பட்டிருந்தார். முன்னாள் தமிழக முதல்வர்கள் கருணாநிதியும் ஜெயலலிதாவும் இங்கு இருந்துள்ளனர். மேலும், விடுதலைப்புலிகளின் தலைவர் பிரபாகரன், நேப்பாள மாவோயிசத் தலைவர் சந்திர பிரகாஷ் காஜுரேல் உள்ளிட்ட பன்னாட்டுப் பெரும்புள்ளிகளும் இங்கு சிறைவைப்பட்டு இருந்திருக்கின்றனர்.  

## 1999 கலவரம்
1999 ஆம் ஆண்டு, வடிவேலு என்னும் சிறையாளி இறந்ததை அடுத்து, சிறை அலுவலர்களுக்கு எதிராக கலவரத்தில் ஈடுபட்டனர். உதவி காப்பாளர் ஒளிந்திருந்த அறை ஒன்றைத் தீயிட்டுக் கொளுத்தினர். நிலைமையைக் கட்டுக்குள் கொண்டு வர கலவரக் கட்டுப்பாட்டுக் காவலர்கள் அழைக்கப்பட்டனர். அவர்கள் முதலில் கண்ணீர் புகை குண்டுகளைக் கொண்டு கூட்டத்தைக் கலைக்க முயன்றனர். பிறகு துப்பாக்கிச் சூட்டில் ஈடுபட்டனர்.  

## இடம் மாற்றம்
2006 ஆம் ஆண்டு, சென்னை மத்திய சிறையாளிகளை புழல் சிறைச்சாலைக்கு இடம் மாற்றினார்கள். அதன் பிறகு, 2008 ஆம் ஆண்டு வருவாய் பெருக்கும் நோக்கில், வெறுமையாக இருந்த சிறைச்சாலை வளாகத்தை சென்னை மெட்ரோ ரயில் நிறுவனத்திடம் கையளித்தார்கள். 13 ஏக்கர் (53,000 சதுர மீட்டர்) பரப்பளவுள்ள இந்த வளாகம் குறைந்தது 475 கோடி இந்திய ரூபாய் மதிப்பாவது இருக்கும் என்று கணக்கிடப்பட்டது. சூன் 14, 2009 முதல் அங்கிருந்த கட்டிடங்களை இடிக்கத் தொடங்கினார்கள்.  

## சென்னை மருத்துவக் கல்லூரிக்கான புதிய கட்டிடங்கள்
2010 ஆம் ஆண்டு, இச்சிறைச்சாலை வளாகத்தில் இருந்த 325,000 சதுர அடி நிலத்தில் சென்னை மருத்துவக் கல்லூரிக்கு என்று இந்திய ரூபாய் 56.63 கோடி மதிப்பில் ஆறு மாடிக் கட்டிட வளாகம் ஒன்றை எழுப்பினார்கள். இந்த வளாகத்தில் 1,250 மாணவர்கள், 400 ஆசிரியர்கள் மற்றும் பணியாட்கள் இடம் பெறுவர்.
# உயர் தொழில் நுட்பம்


**உயர் தொழினுட்பம்** *(High technology)* **உயர்நுட்பம்** *(high tech)* என்பது கிடைக்கும் மிக மேம்பாடான தொழினுட்பம் ஆகும். இது முன்னணி வளர்தொழினுட்பம் ஆகும். இதன் எதிர்ச்சொல் *தாழ்தொழினுட்பம் (low technology)* ஆகும். இது எளிய மரபுத் தொழினுட்பம் அல்லது எந்திரத் தொழில்நுட்பத்தைக் குறிக்கும்; எடுத்துகாட்டாக, நகரளவுகோல் ஒரு தாழ்தொழில்நுட்ப கனக்கீட்டுக் கருவியாகும்.  

இச்சொல் 1958 இல் நியூயர்க் டைம்சு இதழில் மேற்கு ஐரோப்பாவின் அணுக்கரு ஆற்றல் பற்றிய செய்தியில் முதன்முதலில் பயன்படுத்தப்பட்டது" இராபர்ட் மெட்சு 1969 இல் ஒரு நிதி குறித்ஹ்த பத்தியில் இச்சொல்லைக் கையாண்டார்: " காலின்சு வானொலி அமைப்ப்பைச் சேர்ந்த ஆர்த்தர் எச். காலின்சு உயர் தொழில்நுட்பத்தின் பல புலங்களுக்கான தொழில்நுட்ப பதிவுரிமங்களைக் கட்டுபடுத்துகிறார்." இதே சொல் ஆங்கிலச் சுருக்க வடிவில் (உயர்நுட்பம்-high tech) என 1971 இல் ஒரு கட்டுரையில் பயன்படுத்தப்பட்டுள்ளது.
# கிரண் காந்தி


**கிரண் காந்தி** (*Kiran Gandhi*) (பிறப்பு 1989) மேடம் காந்தி என்ற தனது மேடைப் பெயரால் அறியப்படும் இவர் ஒரு மின்னணு இசை தயாரிப்பாளர், மேளம் வாசிப்பவர், கலைஞர் மற்றும் ஆர்வலர் ஆவார். இவர் ஒரு மேளக் களைஞராக பல புகழ்பெற்ற நிறுவனக்ன்களுக்கு இசையமைத்துள்ளார். பெண் அதிகாரமளித்தல் மற்றும் நான்காவது அலை பெண்ணியத்தில் இவரது இசை கவனம் செலுத்துகிறது. 2015 ஆம் ஆண்டில், உலகம் முழுவதும் மக்கள் எதிர்கொள்ளும் மாதவிடாய் களங்கத்தை எதிர்த்துப் போராடுவதற்காக காந்தி தனது மாதவிடாய் காலத்தில் இலண்டன் மாரத்தானை சுதந்திரமாக ஓடினார். இது பல்வேறு கலாச்சாரங்களில் மாதவிடாய் எவ்வாறு நடத்தப்படுகிறது என்பது பற்றிய உரையாடலைத் தூண்டியது. பிட்ச்போர்க்கு, இலைட்னிங்கு இன் பாட்டில், இரோசுகில்டியன்டு எசுஎக்சுஎசுடபிள்யு போன்ற இசை விழாக்களில் இவர் நிகழ்ச்சிகளை நடத்தியுள்ளார்.  

## ஆரம்ப வாழ்க்கை
மீரா காந்தி மற்றும் சமூகத் தொழில் முனைவர் விக்ரம் காந்தி ஆகியோரின் மகளாக 1989 -ல் பிறந்தார். வளரும் போது நியுயார்க்கிலும், மும்பை, இந்தியாவிலும் நேரம் செலவழித்தார்.  

## படிப்பும் தொழிலும்
2011-ல், ஜார்ஜ்டவுன் பல்கலைக்கழகத்தில் கணிதம், அரசியல் விஞ்ஞானம், பெண்கள் ஆய்வு ஆகிய பாடங்களில் இளநிலைப்பட்டம் பெற்றார். அதன் பின் கலிபோர்னியாவிலுள்ள சாந்தா மொனிக்காவில் முதல் எண்முறை பகுப்பாய்வாளராக பயிற்சியில் சேர்ந்தார். பின்னர் முழு நேர தொழிலானது. இவர் தனது கணித திறமையை பயன்படுத்தி சுபாட்டிபை என்ற எண்முறை சேவையிலும் இதர ஊடகத்திலும் தரவு வடிவங்களை ஆய்வு செய்தார்.  

2012-ல், காந்தி எம் ஐ ஏ வுடன் இணைந்து மேள வாசிப்பை பேட் கர்ல்சு என்னும் நிகழ்வுக்காக பதிவு செய்தார். 2013, பிப்ரவரியில், எம்.ஐ.ஏ இவர் செய்த பதிவைப் புகழ்ந்து எழுதியதுடன் மாதங்கி என்ற இசைத் தொகுப்பிற்குச் சுற்றுப்பயணம் மேற்கொண்டு மேளம் வாசித்து ஆதரவு தருமாறு வேண்டிக்கொண்டது. அதே நேரத்தில் காந்தி ஆர்வர்டு வணிகப் பள்ளியில் படிக்க வந்த ஒரு அழைப்பை ஏற்றுக்கொண்டார். எனவே 2013-ல் இன்டர்சுகோப்பு இரெகார்டுசுவை விட்டு காந்தி விலகினார்.  

2015-ல், காந்தி ஆர்வர்டு பல்கலைக்கழகத்தில் முதுகலை மேலாண்மை வணிகம் பட்டம் பெற்றார்.  

2016-ல், காந்தியின் அறிமுகம் இபி வாய்சசு ஆல்பம் பதிப்பு.  

2017-ல், காந்தி பெண்ணை அடையாளப்படுத்தும் தயாரிப்பாளர்களுடன் வாய்சசு இரீமிக்சுடு என்ற ஆல்பத்தை வெளியிட ஒத்துழைத்தார். அந்த வருடம் ,வான்கூவர் மராதன் ஓடினார். அது. அனி டிஃப்ரான்கோவின் எழுச்சி சுற்றுப்பயணம் துவக்கும் செயலாயிற்று. அவர் ஐரோப்பா,இந்தியா முதலிய நாடுகளுக்கு வெளிநாட்டு சுற்றுப்பயணம் மேற்கொண்டு ஏர் பிஎன்பி, பண்டோரா, சுபாடிபை, ஐக்கிய நாடுகள் மற்றும் கல்லூரி வளாகங்களில் பேசினார்.
# தென்கிழக்கு அலாஸ்கா


**தென்கிழக்கு அலாஸ்கா** (*Southeast Alaska*) சிலநேரங்களில் **அலாஸ்கா சட்டிப்பிடி** (*Alaska Panhandle*) எனக் குறிப்பிடப்படும் நிலப்பகுதி அமெரிக்க மாநிலம் அலாஸ்காவின் தென்கிழக்கில் உள்ளது. இதன் கிழக்கே கனடிய மாகாணமான பிரிட்டிசு கொலம்பியாவின் வடக்குப் பாதி எல்லையாக அமைந்துள்ளது. தென்கிழக்கு அலாஸ்காவின் பெரும்பான்மையான பகுதியும் ஐக்கிய அமெரிக்காவின் மிகப்பெரிய தேசிய வனப்பகுதியான *டோங்காசு தேசிய வனம்* அமைந்துள்ளது. பல இடங்களில் இதன் பன்னாட்டு எல்லைக்கோடு *கடலோர மலைத்தொடரின்* எல்லைத் தொடர்களின் சிகரங்களை ஒட்டியே செல்கிறது. இந்தப் பகுதி இயற்கை எழிலுக்காகவும் மிதமான மழைபொழியும் தட்பவெப்பநிலைக்காகவும் குறிப்பிடத்தக்கது.
# கிருட்டிணன் குகைக்கோயில்


**கிருட்டிணன் மண்டபம் (**Mandapa of Krishna or <span>Krishna Mandapam</span>**)** மாமல்லபுரத்தில் உள்ள மரபுச் சின்னங்களின் ஒன்றாகும். இந்த மண்டபம் இந்தியாவில், தமிழ்நாட்டில், வங்காள விரிகுடாவின் சோழ மண்டலக் கடற்கரையில் காஞ்சிபுரம் மாவட்டத்தில் மாமல்லபுரத்தில் அமைந்துள்ளது. மாமல்லபுர மரபுச்சின்னங்களின் பகுதியாக விளங்கும் இந்தக் கோயில், ஐக்கிய நாடுகள் கல்வி, அறிவியல், பண்பாட்டு நிறுவனத்தின்  உலகப் பாரம்பரியக் களங்களில்ஒன்றாக 1984 ஆம் ஆண்டில் தெரிவு செய்யப்பட்டது.அருச்சுனன் தபசு புடைப்புச் சிற்பம், மாமல்லபுரம் அமைந்துள்ள சிறு பாறைக்கு அடுத்ததாக உள்ள குன்றில் அமைந்துள்ளது.  

இது உண்மையில் திறந்த வெளியில் பாறையில் கிருட்டிணனுக்கு அர்ப்பணமாக ஏழாம் நுாற்றாண்டின் மத்தியில் அமைக்கப்பட்டு, பின்னர், 16 ஆம் நுாற்றாண்டில், விஜயநகரப் பேரரசின் ஆட்சிக்காலத்தின் போது மண்டபத்தால் சூழப்பட்ட அமைப்பு ஏற்படுத்தப்பட்டது. மேலும், இங்கு கிருட்டிணன் பால் விற்கும் கோபியருடன் மகிழ்ந்து கூத்தாடும் காட்சிகளும் சிற்பங்களாக உள்ளன.  

## தளவமைப்பு
கிழக்கு திசையை நோக்கி இந்த மண்டபமானது அமைந்துள்ளது. இதன் நீளம் 29 அடி (8.8 மீ) மற்றும் உயரம் 12 அடி (3.7 மீ). இது துாண்களால் தாங்கப்பட்ட மண்டபமாகும்.  

## சிற்ப வேலைப்பாடுகள்

இந்த மண்டபம் பாறையில் பரப்புகளில் செதுக்கி எடுக்கப்பட்ட ஒன்பது புடைப்புச் சிற்பங்களைக் கொண்டுள்ளது. இவை எல்லாமே காலத்தால் 7 ஆம் நுாற்றாண்டைச் சார்ந்தவையாகும். 16 ஆம் நுாற்றாண்டில் புதுப்பொலிவூட்டப்பட்டவையாகும்.  

இங்குள்ள புடைப்புச் சிற்பங்களுள் முக்கியமான ஒன்று, கிருட்டிணன் தனது இடது கை விரலால் புராண கால கோவர்த்தன மலையைத் துாக்கி இந்திரனால் ஏற்படுத்தப்பட்ட பெரு மழையிலிருந்து காத்து நின்ற காட்சியாகும். மக்களும், கால்நடைகளும் கிருட்டிணன் விரலால் தாங்கிப்பிடித்த கோவரத்தன மலையின் கீழ் தங்கள் இருப்பிடத்தை அமைத்துக் கொண்டுள்ளனர். இந்த புராணக் கதையானது தேவர்களில் ஒருவரான இந்திரனோடு தொடர்புடையது. மதுராவில் வாழ்ந்த மக்கள் இந்திரனை மரியாதை செய்வதற்காக நடத்தி வந்த விழாவைத் தொடராமல் விட்டு விட்ட காரணத்தால் எரிச்சலடைந்ததாகவும், அதன் காரணமாக அந்த கிராமத்தில் வாழ்ந்த மக்களின் வாழ்வினை அச்சுறுத்தும் வகையில் பெருமழை மற்றும் வெள்ளம் ஏற்படக் காரணமாக இருந்ததாகவும் கூறப்படுகிறது. அதே கிராமத்தில் வசித்து வந்த கிருட்டிணன் கிராமத்து மக்களையும், கால்நடைகளையும் காக்கும் விதமாக மதுராவிற்கு அருகில் இருந்த கோவர்த்தன குன்றைத் துாக்கி குடை போல பிடித்து கிராமம், அதன் மக்கள் மற்றும் ஆநிரை ஆகியவற்றைக் காத்து நின்றதாக இக்காட்சி சித்தரிக்கப்பட்டுள்ளது. இந்த புடைப்புச் சிற்பத்தில், கிருட்டிணன் தனது வலது புறத்தில் மூன்று பெண்களால் சூழப்பட்டவாறு சிற்பம் அமைக்கப்பட்டுள்ளது. அவர்களில் ஒரு பெண் கிருட்டிணனின் குழந்தைப் பருவ காதலி ராதா ஆவார். கூடுதலாக, பசுக்கூட்டங்களும், கிராம மக்களும் உள்ள பிம்பங்களும் உள்ளன.  

மற்றுமொரு புடைப்புச் சிற்பத்தில் கிருட்டிணன் மகிழ்ச்சியான மன நிலையில் கோபியருடன் களிக்கூத்தாடும், தெய்வப் பிறவியாக தனது இரட்டை நிலைப்பாட்டை விளக்கும் காட்சியும் சித்தரிக்கப்பட்டுள்ளது.
# விக்கிப்பீடியா:வேங்கைத் திட்டம் கட்டுரைப் போட்டி/முன்பதிவு

போட்டியாளர்கள் தாங்கள் அடுத்து எழுத இருக்கும் தலைப்புகளை இங்கு முன்பதிவு செய்யலாம். ஒரே கட்டுரையை இருவர் எழுதுவதையும் ஏற்கனவே தமிழ் விக்கிப்பீடியாவில் உள்ள கட்டுரையை மீண்டும் எழுதாமல் இருக்கவும் இது உதவும். 5க்கு மேற்பட்ட தலைப்புகளை ஒரே நேரத்தில் முன்பதிவு செய்வதைத் தவிர்க்கலாம்.  

## Ravidreams
- சமூக ஊடகம்
- Dresden
- Birth control
# சாம்பல் வண்ண ஓவியம் தீட்டப்பட்ட மட்பாண்டப் பண்பாடு

**சாம்பல் வண்ண ஓவியம் தீட்டப்பட்ட மட்பாண்ட கலாச்சாரம்**, தெற்காசியாவின் இரும்புக்காலத்தைச் சார்ந்தவை. இக்கலாச்சாரம் வட இந்தியாவின் கங்கைச் சமவெளியிலும், காக்ரா ஆறு பள்ளத்தாக்கிலும் கிமு 1200 முதல் கிமு. 600 வரை பரவி இருந்தது. சிவப்பு மற்றும் கருப்பு வண்ண பாத்திரங்கள் கலாச்சாரத்திற்குப் பின் இப்பண்பாடு தோன்றியது.  

## படக்காட்சிகள்

## இதனையும் காண்க
- சிந்துவெளி நாகரீகம்
- மெஹெர்கர்
- கருப்பு மற்றும் சிவப்பு மட்பாண்டப் பண்பாடு
- வடக்கின் மெருகூட்டப்பட்ட கருப்பு மட்பாண்டப் பண்பாடு
- காந்தார கல்லறை பண்பாடு
- கல்லறை எச் கலாச்சாரம்
- செப்புக் குவியல் பண்பாடு

## அடிக்குறிப்புகள்
# தாமிரபரணி புஷ்கரம்

**தாமிரபரணி புஷ்கரம்** தமிழ்நாட்டில், திருநெல்வேலி மாவட்டத்தில், தாமிரபரணி ஆற்றில் கொண்டாடப்படுகின்ற விழாவாகும்.  

## தீர்த்த கட்டங்கள்
குரு விருச்சிக ராசியில் கடக்கின்ற சமயத்தில், 12 நாள்கள் இவ்விழா நடைபெறுகிறது. 144 ஆண்டுகளுக்குப் பிறகு இவ்விழா அக்டோபர் 2018இல் கொண்டாடப்படுகிறது. தாமிரபரணி ஆற்றின் இருகரைகளிலும் உள்ள 200 புஷ்கரணி படித்துறைகள் (தீர்த்தக்கட்டம்) சீர் செய்யப்பட்டு, பொதுமக்களின் தீர்த்தமாடலுக்காக ஆயத்தப்படுத்தப்பட்டன. பொதிகை மலை தொடங்கி புன்னைக்காயல் வரை தாமிரபரணி ஆறு பாய்கின்ற 149 கிலோ மீட்டர் தூரத்தில் உள்ள 143 தீர்த்த கட்டங்களில் 64 தீர்த்த கட்டங்கள் மட்டுமே பக்தர்கள் நீராட ஏற்றதாக உள்ளன. அவ்வகையில் பல தீர்த்த கட்டங்களில் சிறப்பு ஆராதனைகள் நடைபெற்றன.  

## ஜடாயு தீர்த்தம்
ஜடாயு உயிர்நீத்த இடத்தில் ஜடாயு தீர்த்தம் தீர்த்தம் உள்ளது. 12 அக்டோபர் 2018 முதல் 22 அக்டோபர் 2018 வரை நடைபெறவுள்ள இவ்விழாவிற்காக, தாமிரபரணி நதியில் அமைத்து வழிபடப்படுவதற்காக இந்த தீர்த்தத்தில் புதிய படித்துறையும், தாமிரவருணி (தாமிரபரணி) அன்னை சிலையும் அகத்தியர் சிலையும் அமைக்கப்பட்டுள்ளன.  

## பிற புஷ்கரங்கள்
இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம், நர்மதா புஷ்கரம், சரஸ்வதி புஷ்கரம், யமுனா புஷ்கரம், கோதாவரி புஷ்கரம், கிருஷ்ணா புஷ்கரம், காவிரி புஷ்கரம், பிரம்மபுத்ரா புஷ்கரம், துங்கபத்திரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.
# பிரம்மபுத்ரா புஷ்கரம்

**பிரம்மபுத்ரா புஷ்கரம்** பிரம்மபுத்ரா ஆற்றில் 12 ஆண்டுகளுக்கொரு முறை கொண்டாடப்படுகின்ற விழாவாகும்.  

## 12 நாள்கள்
குரு தனுசு ராசியில் கடக்கின்ற சமயத்தில், 12 நாள்கள் இவ்விழா நடைபெறுகிறது.  

## பிற புஷ்கரங்கள்
இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம், நர்மதா புஷ்கரம், சரஸ்வதி புஷ்கரம், யமுனா புஷ்கரம், கோதாவரி புஷ்கரம், கிருஷ்ணா புஷ்கரம், காவிரி புஷ்கரம், பீமா மற்றும் தாமிரபரணி புஷ்கரம், துங்கபத்ரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.
# ஹென்றி ஜார்ஜ்



**ஹென்றி ஜார்ஜ்** (பிறப்பு செப்டம்பர் 2,1839 - அக்டோபர் 29, 1897 இறப்பு) ஒரு அமெரிக்க அரசியல் பொருளாதார அறிஞர் மற்றும் பத்திரிக்கையாளர். 19 வது நூற்றாண்டில் இவரது எழுத்துக்கள் மிகவும் பிரபலமாகயிருந்தது. மேலும் இவரது எழுத்துக்கள், முற்போக்கான அமெரிக்க சகாப்தத்தின் பல சீர்திருத்த இயக்கங்களைத் தூண்டியது. அவரது எழுத்துக்கள் ஜியார்ஜியலிசம் என அறியப்படும் பொருளாதார தத்துவத்தை ஊக்கப்படுத்தியது. மேலும் இந்த தத்துவத்தின் அடிப்படையில் மக்கள் தாங்கள் உற்பத்தி செய்யும் பொருட்களின் மித்ப்பை தாங்களே தீர்மானானித்துக்கொள்ளாம் என்கிறது. ஆனால் நிலத்தில் (இயற்கை வளங்கள் உட்பட) இருந்து பெறப்பட்ட பொருளாதார மதிப்பு, சமுதாயத்தின் அனைத்து உறுப்பினர்களுக்கும் சமமானதாகும் என்கிறது.  

அவரது மிகப் பிரபலமான புத்தகம், முன்னேற்றம் மற்றும் வறுமை *Progress and Poverty* (1879), உலகெங்கிலும் மில்லியன் கணக்கான பிரதிகள் விற்பனையானது, அநேகமாக அதற்கு முன்பாக விற்பனையான வேறு எந்த அமெரிக்க புத்தகத்தையும் விட இந்தப் புத்தகத்தின் விற்பனையும் எண்ணிக்கையும் மிகவும் அதிகம். பொருளாதார மற்றும் தொழில்நுட்ப முன்னேற்றம், தொழில்மயமான பொருளாதாரங்களின் சுழற்சித் தன்மை ஆகியவற்றின் மத்தியில் பெருகிய சமத்துவமின்மையும் வறுமையும் முரண்பாட்டை ஆய்வு செய்கிறது மற்றும் நில மதிப்பு வரி மற்றும் பிற ஏகாதிபத்திய எதிர்ப்பு சீர்திருத்தங்களை போன்ற பிற சமூக பிரச்சனைகளுக்கு தீர்வு இந்தப் புத்தகத்தில் விவாதிக்கப்பட்டுள்ளது.
# உலகின் மிகப்பெரிய நூலகங்களின் பட்டியல்

2008 ஆம் ஆண்டின் கண்க்கின்படி உலகில் உள்ள **மிகப்பெரிய நூலகங்களின் வரிசைப் பட்டியல்** அல்லது அதற்கு அடுத்ததாக, 15 மில்லியன் அல்லது அதற்கு மேற்பட்ட நூல்களை சேமித்து வைத்திருக்கும் நூலகங்களை உள்ளடக்கியது.  

## உலகின் மிகப்பெரிய நூலகங்களின் பட்டியல்
| பெயர் | நாடு | இடம் | புத்தக தொகுப்புகளின் அளவு (number of items) | பார்வையாளர்களின் சராசரி (வருடம்) | வரவு செலவு பட்டியல் | ஊழியர்கள் |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| பிரித்தானிய நூலகம் | லண்டன் & போஸ்டன் மருத்து நீருற்று | <span>_0170000000</span>174 மில்லியன்கள்+ | <span>_0001750000</span>1.75&nbsp;மில்லியன்கள் | <span>_01410000000</span> | <span>_01977</span>1977 | <span>_0001750000</span>1.8&nbsp;மில்லியன் | <span>_19523722680</span> | <span>_0018000000</span>18&nbsp;மில்லியன்கள் | <span>_0116900000</span> | <span>_00874</span>874 | <span>_0001170000</span>1.17&nbsp;மில்லியன் | <span>_0000654000</span>654,000 | <span>_0001300000</span>1.3&nbsp;million | <span>_11038967000</span> | <span>_02668</span>2668 |
| ரஷ்யா தேசிய நூலகம் | செயின்ட் பீட்டர்ஸ்பெர்க | <span>_0036476000</span>36.5&nbsp;million | <span>_0000966000</span>1&nbsp;million | <span>_0005200000</span>5.2&nbsp;million |  |  |  |  |  |  |  |  |  |  |  |
| ராயல் டென்மார்க நூலகம் | கோபர்ஹாகன் | <span>_0030216885</span>35.4&nbsp;மில்லியன்கள்+ | <span>_0000850301</span>1.25 million |  |  |  |  |  |  |  |  |  |  |  |  |
| ஸ்பெயின் தேசிய நூலகம் | மாட்ரிட் | <span>_0025000000</span>33.1&nbsp;மில்லியன்கள் | <span>_02299060450</span> | <span>_01090</span>482 | <span>_000029973</span>188,279 |  |  |  |  |  |  |  |  |  |  |
| பெர்லின் மாநில நூலகம் | பெர்லின் | <span>_0023400000</span>23.4&nbsp;மில்லியன்கள் | <span>_0001400000</span>1.4&nbsp;million | <span>_01174200390</span> |  |  |  |  |  |  |  |  |  |  |  |
| நியூயார்க் மாநில நூலகம் | நியூயார்க | <span>_0020000000</span>20&nbsp;மில்லியன்கள் |  |  |  |  |  |  |  |  |  |  |  |  |  |
| ஹார்வேர்டு நூலகம் | மாசச்சூசெட்ஸ் | <span>_0018900000</span>18.9&nbsp;மில்லியன்கள் | <span>_00922</span>922 | 364.5 million SEK |  |  |  |  |  |  |  |  |  |  |  |
| யாலே நூலகம் | கனைக்டிகட் | <span>_0018900000</span>15.2&nbsp;மில்லியன்கள் | <span>_0000500000</span>500,000 | <span>_00900</span>900 | } |  |  |  |  |  |  |  |  |  |  |
# எழும்பூர் கண் மருத்துவமனை



**எழும்பூர் கண் மருத்துவமனை** அல்லது **பிராந்திய கண் சிகிச்சை மருத்துவமனைக் கல்லூரி**, 1819-ம் ஆண்டு இந்திய துணைக்கண்டத்திலுள்ள சென்னையில் தொடங்கப்பட்டது. இது சென்னை அரசுப் பொது மருத்துவமனையையும், மதராசு மருத்துவக் கல்லூரியையும் சார்ந்து இயங்கி வருகின்றது. இங்கிலாந்திலுள்ள மூர்பீல்டு கண் மருத்துவமனையை (1805) அடுத்து உலகிலேயே இரண்டாவதாக கண் மருத்துவத்திற்கென்று துவங்கப்பட்ட மருத்துவமனை ஆகும். மேலும் இது தெற்காசியாவின் முதல் கண் மருத்துவமனை, ஆசியாவிலேயே முதல் கண் வங்கி தொடங்கப்பட்ட மருத்துவமனை, ஆசியாவில் முதல் கண் மாற்று அறுவைசிகிச்சை நடைபெற்ற மருத்துவமனை எனப் பல்வேறு பெருமைகளைக் கொண்டது. தற்போது எழும்பூர் கண் மருத்துவமனையானது தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்தின் கட்டுப்பாட்டில் உள்ளது.  

அரிமா சங்கங்களுடன் இணைந்து கண் தானம் குறித்த விழிப்புணர்வு முகாம்களும், பல்வேறு திட்டங்களும் செயல்படுத்தப்பட்டு வருகின்றது.  

## வரலாறு
லண்டனில் உள்ள மார்ஃபீல்டு மருத்துவமனையே உலகின் முதல் கண் மருத்துவமனை ஆகும். அதன்பிறகு சென்னையில் 1819ஆம் ஆண்டு சூலை மாதத்தில் டாக்டர் *ராபர்ட் ரிச்சர்ட்சன்* என்பவரால் *மெட்ராஸ் ஐ இன்ஃபர்மரி* என்ற பெயரில் இந்த கண் மருத்துவமனை இராயப்பேட்டை பகுதியில் அமைக்கப்பட்டது. பின்னர் இடப் பற்றாக்குறை காரணமாக 1844இல் எழும்பூரில் தற்போது உள்ள இடத்துக்கு மாற்றப்பட்டது. 44 ஆண்டுகள் கழித்து இந்த மருத்துவமனையின் பெயரை *அரசு கண் மருத்துவமனை* என ஆங்கிலேய அரசு மாற்றியது. ஆனால், பேச்சு வழக்கில் ‘எழும்பூர் கண் மருத்துவமனை’ என்றே அழைக்கப்படுகிறது. சென்னை மருத்துவக் கல்லூரியுடன் இணைக்கப்பட்ட இந்த மருத்துவமனையில் 1942ஆம் ஆண்டிலிருந்து மருத்துவப் படிப்புகள் வழங்கப்பட்டுவருகின்றன.  
## வசதிகள்
இந்த மருத்துவமனையில் 478 படுக்கைகள் உள்ளன. தினமும் சராசரியாக 1,000 வெளி நோயாளிகள் இங்கு வந்து செல்கின்றனர். இங்கு 47 மருத்துவர்கள் சிகிச்சை அளிக்கிறார்கள். இந்த மருத்துவமனையில் தினசரி 50 கண்புரை நீக்கும் அறுவைசிகிச்சைகள் நடைபெறுகின்றன. இந்தக் கண் மருத்துவமனையில் அவசரச் சிகிச்சை பிரிவும் உள்ளது. இரவில் ஒரு மருத்துவருடன் செயல்படும் பிரிவில் எல்லா நேரமும் சிகிச்சைகள் அளிக்கப்படுகின்றன. ஒரு மூத்த கண் மருத்துவர், ஒரு மயக்கவியல் நிபுணர், 20 முதுகலை மாணவர்கள் இங்கே செயல்படுகிறார்கள்.
# கொடைக்கானல் வரலாறு

**கொடைக்கானல் **(Kodaikanal) இந்தியாவில் தமிழ்நாட்டில் திண்டுக்கல் மாவட்டத்தில் உள்ள ஒரு தாலுகாவின் தலைநகரமும் நகரமும் ஆகும்.  
கொடைக்கானலின் தொடக்க காலம் முதலே குடியிருந்து வருபவர்கள் பளியர் இன மக்களேயாவர். சங்க இலக்கியங்களில் மிகவும் முந்தைய காலத்தில் கொடைக்கானல் மற்றும் பழனி மலைகள் தொடர்பான தனிப்பட்ட குறிப்புகள் காணப்படுகின்றன.  

1821 ஆம் ஆண்டில், லெப்டினன்ட் பி. எஸ். வார்டு, என்ற பிரித்தானிய நில அலவையாளர், கொடைக்கானலுக்கு வருகை தந்த முதலாவது ஐரோப்பியராவார். 1834 ஆம் ஆண்டில், மதுரை ஆட்சியர் தேவதானப்பட்டியிலிருந்து ஏறி, கொடைக்கானலில் ஒரு சிறிய பங்களாவைக் கட்டினார். 1863 ஆம் ஆண்டில், மதுரை ஆட்சியர் சர் வேர் ஹெண்டி லீவினி, கொடைக்கானலில் ஏரி ஒன்றை 60 ஏக்கர் நிலத்தில் உருவாக்கினார். இதற்காக இப்பகுதியில் ஓடிய நீரோடைகளை தடுப்பணைகள் மூலம் தடுத்து ஏரியாக மாற்றினார். அவர் துாத்துக்குடியிலிருந்து இந்த ஏரியில் சவாரி செய்வதற்கான முதல் படகுகளையும் கொண்டு வந்தார். 1890 ஆம் ஆண்டில் கொடைக்கானலில் படகு மன்றம் ஒன்று அமைக்கப்பட்டது. நவீன கால கொடைக்கானலானது அமெரிக்க சமய பரப்புக்குழுவினர்களால், சமவெளிப் பகுதிகளில் உள்ள உயர் வெப்பநிலையிலிருந்தும், அயனமண்டல நோய்களிலிருந்தும் தப்பித்துக் கொள்ளும் பொருட்டு 1845 ஆம் ஆண்டு ஒரு மலை வாழிடமாக உருவாக்கப்பட்டது.  

20 ஆம் நூற்றாண்டில் ஒரு சில உயர்குடி இந்தியர்கள் இந்த இடத்தின் அழகான இயற்கையை இரசிக்க வந்தனர். அவர்கள் இந்த இடத்தை மறுசீரமைப்பு செய்தனர். கொடைக்கானல் சில நேரங்களில் மலை வாழிடங்களின் இளவரசி என அழைக்கப்படுகிறது. தற்போது இந்த அமைவிடத்தின் பொருளாதாரம் தேசிய மற்றும் சர்வதேச சுற்றுலாப் பயணிகளுக்கு பணிபுரியும் விருந்தோம்பல் துறை சார்ந்ததாகவே உள்ளது.  

## பண்டைய காலம்
வரையப்பட்ட முருகக் கடவுள்]]  
தொல்லியல் சார்ந்த ஆய்வாதாரங்கள் கிறிஸ்து பிறப்பதற்கு முன்னதாகவே மனிதர்கள் குடியேற்றம் இருந்திருந்ததாக கூறுகின்றன. தொடக்க சேரர் கால பெருங்கற்கால கல்திட்டைகள். மண்பாண்டங்கள் மற்றும் அகழ்வாய்வில் கண்டுபிடிக்கப்பட்ட பொருட்கள் கொடைக்கானலில் தொடக்க கால குடியிருப்பு வாசிகள் பளியர் இன பழங்குடி மக்கள் என்பதை நிரூபிக்கின்றன. சில உள்ளூர் அகழ்வாராய்ச்சிப் பொருட்கள், பளியர் இன மக்களின் எச்சங்கள் ஆகியவற்றை செண்பகனூர் அருங்காட்சியகத்தில் காண முடியும்.  

தொடக்க கால கிறித்தவ சகாப்தத்திற்கு முன்னதாக கொடைக்கானல் மற்றும் பழனி மலைகள் இருந்ததற்கான எழுத்துப்பூர்வமான ஆதாரங்கள் சங்க இலக்கியத்தில் காணப்படுகின்றன. பழந்தமிழ் கவிதை நூலான குறுந்தொகை, பாடல் திரட்டு வரிசையில் இரண்டாவது நூலான எட்டுத்தொகை ஆகியவை காதலையும் பிரிவையும் பற்றி கையாள்கின்றன. இவ்விலக்கியங்களில் குறிஞ்சித்திணை பற்றிய வருணனைகள் இடம் பெறுகின்றன. காதலர்கள் இரவில் சந்திக்கும் இடங்களைப் பற்றிய வருணனையில் ஏரிகளுடன் கூடிய காடு, அருவிகள், தேக்கு, மூங்கில், சந்தன மரங்கள் ஆகியவை சூழ்ந்த மலைப்பகுதிகளாக உள்ளன.  

இத்தகைய பின்னணியில் முருகன், மற்றும் அவரது துணைவி வள்ளி, (குறிஞ்சி மலைவாசியினுடைய தேன் சேகரிக்கும் மகள்) இவர்களின் காதலால் முன்னுதாரணக் காதலாக உள்ளது. முருகனின் வாகனமாக மலைப் பறவையான இந்திய மயில் குறிப்பிடப்படுகிறது. இந்த இடத்தின் பெயரான, *குறிஞ்சி* என்பது, தமிழ் தேசத்தின் உயர்ந்த மலைகளில் மட்டுமே காணப்படும் குறிஞ்சிப்பூவின் பெயரிலிருந்து வருவிக்கப்பட்டதாக உள்ளது.
# கணேச இரதம்


**கணேச இரதம்** தமிழ்நாட்டின் காஞ்சிபுரம் மாவட்டத்தில் மகாபலிபுரத்திலுள்ள கோயில். இது பல்லவர் காலத்தில் உருவாக்கப்பட்ட மரபுச்சின்னங்களில் இளஞ்சிவப்பு கருங்கல்லில் வடிக்கப்பட்டுள்ள பத்து இரதங்களில் ஒன்றாகும். இந்த மரபுச்சின்னங்களை ஐக்கிய நாடுகள் கல்வி, அறிவியல், பண்பாட்டு நிறுவனம் உலகப் பாரம்பரியக் களம் என 1984இல் அறிவித்தது. இந்த இரதம் ஒற்றைக் கற்றளி இந்திய கல்வெட்டுக் கட்டிடக்கலைக்கு காட்டாக விளங்குகின்றது. ஏழாம் நூற்றாண்டில் முதலாம் மகேந்திரவர்ம பல்லவன் மற்றும் அவரது மகன் முதலாம் நரசிம்ம பல்லவன் ஆட்சிக்காலத்தில் உருவாக்கப்பட்டவையாகும். இந்த இரதக்கோயில் துவக்கத்தில் இலிங்கம் இருந்தது; இலிங்கம் நீக்கப்பட்ட பிறகு இங்கு பிள்ளையார் வைக்கப்பட்டுள்ளார்.
# பெரும்பாணப்பாடி

**பெரும்பாணப்பாடி (Perumbanappadi)** என்பது முற்காலப் பல்லவர் காலத்தில் அவர்களின்கீழ் ஆட்சிபுரிந்த குறுநில மன்னர்களான பாணர் அல்லது வாணர் என்றழைக்கப்பட்ட மன்னர்களின் பூர்வீக ஆட்சிப்பகுதியாகும். இப்பகுதியானது  தென்பெண்ணை ஆற்றில் இருந்து, திருவேங்கட மலைகள் வரை பரவியிருந்தது. பெரும்பாணப்பாடியானது திருவேங்கடக் கோட்டம் (அல்லது வேங்கடக் கோட்டம்),   தூநாடு, புலிநாடு, வட புலிநாடு, சிலைநாடு  போன்ற பல உட்பிரிவுகளாக பிரிக்கப்பட்டிருந்தது. சோழர் காலத்தின்போது, பெரும்பாணப்பாடியானது ஜெயங்கொண்ட சோழ மண்டலத்தின் பெரிய பிரிவாக இருந்தது. மேலும் தொண்டை மண்டலத்தின் வடமேற்குப் பகுதிகளையும் கொண்டதாக இருந்தது.  

## எல்லைகள்
பெரும்பாணப்பாடியானது பாணராட்டிரம் என்றும் அழைக்கப்பட்டது. பெரும்பாணப்பாடியில் எல்லைகளாக மேற்கில் கோலார், புங்கனூர் மற்றும் ஸ்ரீசைலம் போன்றவற்றையும் கிழக்கில் காளத்தி மற்றும் சோளிங்கர் ஆகியவற்றைக் கொண்டதாக இருந்தது. தெற்கெல்லையாக தென்பெண்ணையாற்றைக் கொண்டிருந்தது. பெரும்பாணப்பாடியின் தலைநகரானது வேலூரில் இருந்து 22 கி.மீ தொலைவில் உள்ள திருவல்லம் ஆகும். இது அக்காலத்தில் வணபுரம் என்ற பெயரில் அழைக்கப்பட்டது.  

பாலாற்றின் கரையை அடிப்படையாகக் கொண்ட பாண நாட்டின் மன்னன் மாவலி வாணாதிரயன் என்ற பெயரைப் பூண்டவர் ஆவார். இதன் பரப்பளவானது வரலாற்றுச் சூழலுக்கு ஏற்ப அவ்வப்போது மாற்றமடைந்து வந்துள்ளது. இதன் பரப்பளவு மாற்றங்களானது கல்வெட்டுகளின் வாயிலாக துல்லியமாக அறியப்படுகிறது. என்றாலும், பல வண மன்னர்களின் தனிப்பட்ட பெயர்கள் குறித்து அறியப்படவில்லை. குறிப்பாக அவர்கள் தங்கள் எதிரிகளுக்கு எதிராக போரிட்ட போர்கள் குறித்தும் அவ்வளவாக   அறியப்படவில்லை.  எடுத்துக்காட்டாக விஜய நந்திவிக்ரம வர்மனின் (கி.பி. 792 - 793) திருவல்லம் சாசணத்தில் மாவலி வாணராயன் ஆண்ட பகுதி வடுகவழி- 12000 என குறிப்பிடப்படுகிறது. ஆனால், இந்த மாவலி பணராஜாவின் தனிப்பட்ட பெயராகத் தெரியவில்லை.  

பெரும்பாலான கல்வெட்டுகள் பாண மன்னர்களின் பெயரை என்றே குறிப்பிடுகின்றன. பாணர்கள் அவர்களின் நிலவியல் இடத்தைக் கொண்டும் புலிநாடு பாணர்கள், தூநாடு பாணர்கள் போன்ற பெயர்களால் குறிப்பிடப்படுகின்றனர். அவர்களின் மரபுவழியானது  புராணக் கதைகளுடன் தொடர்புடையதாக அவர்களின் செப்பேடுகளிலும், கோவில் கல்வெட்டுகளிலும் விவரிக்கப்பட்டுள்ளன. ஒரு உதாரணமாக பாணன் மூன்றாம் விக்ரமாதித்யனின் உதயேந்திரம் சாசணத்தில்,  விஷ்ணுவின் மகாபலி பற்றிய புராணக் தொடர்புகளை விவரிக்கப்பட்டுள்ளது.  

## பாண மன்னர்கள்
பாண மன்னர்கள் மகாபலி சக்கரவர்த்தியின் வழித்தோன்றல்களாக தங்களைக் குறிப்பிட்டுக்கொண்டனர். மேலும் அவர்கள் பெரும்பாணாதியரசர் அல்லது மகாபலி பாணராஜா என அழைக்கப்பட்டனர். துவக்கக் கால மன்னர்கள் பெரும்பண-அரைசர் போன்ற பெயர்களைக் கொண்டிருந்தது அவர்கள் காலத்திய நடுகற்களின் வழியாகத் தெரிகிறது.  
## பாண மன்னர்களும் அண்டை மன்னர்களும்
மேலைக் கங்கர்களுக்கும் பாணர்களுக்கும் இடையில் திருமண உறவுகள் இருந்தன கி. பி. ஒன்பதாம் நூற்றாண்டில் பாண சிற்றரசன் முதலாம் விக்கிரமாதித்தனுடைய மகள் குந்தவை கங்க மன்னன் முதலாம் பிருதிவிபதியை மணந்துகொண்டாள். கங்க மன்னன் சிறீபுருசன் ஆட்சியில் பாணர் சிற்றரசர்களாக தகடூரை ஆண்டுள்ளனர்.  

பாணர்கள் தொடக்கக் காலத்தில் சாதவாகனப் பேரரசர்களுக்கு அடங்கிய குறுநில மன்னர்களாக இருந்தனர் என்றும், பின்னர் பல்லவர்களுக்கு அடங்கிய குறுநில மன்னர்களாகவும் இருந்தனர் என்றும் கருதப்படுகிறது. நுளம்பர்கள் கீழும், சோழ மன்னரின் கீழும் பாணர்கள் நாடாண்டுள்ளனர். பாண்டிய நாட்டிலும், கொங்கு நாட்டிலும் வாணாதிராயர்கள் பிற்காலத்தில் செல்வாக்குடன் இருந்துள்ளனர் என்பது அறியப்படுகிறது.
# கிறிசு ஏஞ்சல்



**கிறிசுடோபர் நிகோலசு சரண்டகோசு** (*Christopher Nicholas Sarantakos*), இயற்பெயருடைய இவர், (டிசம்பர் 19, 1967 இல் பிறந்தார்) **கிறிசு ஏஞ்சல்** (*Criss Angel*) எனும் மேடைப் பெயரைக்கொண்ட அமெரிக்க செப்பிடு வித்தைக்காரரும், உரு வெளித் தோற்றங்களை உண்டாக்கிக் காட்டும் ஒரு மந்திரவாதியாகவும், மற்றும் ஒரு இசைக்கலைஞராகவும் அறியப்படுகிறார். ஏஞ்சல் தனது தொழிலை நியுயார்க்கில் தொடங்கினாலும், முன்னதாக அடிப்படை செயல்முறைகளை, ஐக்கிய அமெரிக்காவின் நெவடா எனும் தெற்குப் பகுதியின் ஒரு பெரிய பெருநகரப் பகுதியா விளங்கும் லாசு வேகாசு பள்ளத்தாக்கில் கற்றறிந்தவர் ஆவார்.
# மகாபலிபுரத்தின் குகைக் கோயில்கள்



**மகாபலிபுரத்தின் குகைக் கோயில்கள்** (*Cave Temples of Mahabalipuram*) தமிழ்நாட்டின் காஞ்சிபுரம் மாவட்டத்தில் வங்காள விரிகுடாவின் சோழ மண்டலக் கடற்கரையில் அமைந்துள்ள குன்று நகரத்தில் அமைந்துள்ளன. ஏழாம் நூற்றாண்டில் மகாபலிபுரத்தில் பல்லவர் காலத்தில் மாமல்லர் பாணியில், பரவியுள்ள சிறுகுன்றுகளில் செதுக்கப்பட்டு, சிற்பங்களால் அலங்கரிக்கப்பட்ட கோயில்களாகும். இவை அதிரஞ்சந்தை குகைக் கோயில்களிலிருந்து வேறுபட்டுள்ளன; அந்தக் கோயில்கள் மகேந்திரவர்மன் காலத்தில் எட்டாம் நூற்றாண்டில் கட்டப்பட்டவை. குகைகளில் கிடைக்கும் சிதைவுகளிலிருந்து கட்டப்பட்ட காலத்தில் அவை பூச்சிடப்பட்டு வண்ணமடிக்கப்பட்டிருந்ததாகத் தெரிகிறது. இங்கு வடிக்கப்பட்டுள்ள சிற்பங்களிலும் புடைப்புச் செதுக்கோவியங்களிலும் பரவலாக அறியப்பட்ட மகிடாசுரமர்த்தினி மண்டபத்தில் உள்ள மகிடாசுரமர்த்தினி அசுரனுடன் போரிடும் காட்சியைக் காட்டும் புடைப்புச் சிற்பம் மிகவும் நேர்த்தியாகச் செதுக்கப்பட்டுள்ளதாகும். பல்லவர் கால குகைகளில் பலவும் முழுமையடையாதவையாக உள்ளன. இந்தக் குகைக் கோயில்கள் கட்டப்படும்போது முதல் கட்டமாக பாறை முகப்பு வழுவழுக்காக்கப்படுகிறது. பின் வேண்டுமளவில் தூண்கள் வெட்டப்படுகின்றன. பின்னர் புடைப்புச் சித்திரங்கள் சுவர்களில் செதுக்கப்படுகின்றன. அனைத்துக் குகைக்கோயில்களிலுமே எளிய திட்டம் பின்பற்றப்பட்டுள்ளது; அழகாக கட்டிடக்கலை வெளிப்படுத்தப்பட்டுள்ளது. ஆனால் எந்தக் கருவறையிலுமே தெய்வம் நிர்மாணிக்கப்படவில்லை. 1984இல் ஐக்கிய நாடுகள் கல்வி, அறிவியல், பண்பாட்டு நிறுவனத்தின் மாமல்லபுர மரபுச்சின்னங்களில் *மண்டபங்கள்* என்ற வகைப்பாட்டில் உலகப் பாரம்பரியக் களமாக ஏற்கப்பட்டது.சில குகைக் கோயில்களுக்கு யுனெசுக்கோ அங்கீகாரம் கிடைத்திருந்தாலும் கோனேரி மண்டபம், யாளி மண்டபம், கொடிக்கால் மண்டபம் போன்றவற்றிற்கு தரப்படவில்லை.  

மகாபலிபுரத்தில் பல பாறைகளில் செதுக்கப்பட்ட மரபுச் சின்னங்கள் உள்ளன. யுனெசுக்கோவின் வகைப்பாட்டில் "cut-ins" என்ற சொல் குகைக் கோயில்களைக் (உள்ளூரில் *மண்டபங்கள்*) குறிப்பிடப் பயன்படுத்தப்பட்டுள்ளது. மாறாக கோயிலாக அமையாத கற்றளிகள் (உள்ளூரில் *இரதங்கள்* எனப்படுபவை) "cut-outs" என வகைப்படுத்தப்பட்டுள்ளன.
# ஆல்டசு அக்சுலி


**ஆல்டசு லியோனார்டு அக்சுலி**(Aldous Leonard Huxley) (26 சூலை 1894 – 22 நவம்பர் 1963) ஒரு ஆங்கில புதின எழுத்தாளரும், மெய்யியலாளரும் ஆவார். மேலும் அக்சுலி குடும்பத்தின் முக்கிய நபரும் ஆவார். இவர் ஆங்கில இலக்கியத்திலான பட்டப்படிப்பை மேதகைமையுடன் கூடிய முதல் வகுப்பில் ஆக்சுபோர்டு பல்கலைக்கழகத்தின் பேலியால் கல்லூரியில் முடித்தார்.  

இவர் ஐம்பதுக்கும் மேற்பட்ட புத்தகங்களின் ஆசிரியராவார். இவர் எழுதிய புதினங்களுக்காக நன்கறியப்பட்டவர் (பிரேவ் நியூ வேர்ல்டு, பிறழ்ந்த உலகின் பின்னணியைக் கொண்டு எழுதப்பட்டது); டோர்சு ஆப் பெர்செப்சன் என்ற இவரது புனைவுக் கதையல்லாத நூலில், உளமாற்றியாகப் பயன்படுத்தப்படும் மருந்துகளை எடுத்தபோது தனக்கு நேர்ந்த அனுபவத்தை நினைவு கூர்கிறார்; இவரது அதிக வீச்சைக் கொண்ட கட்டுரைகளுக்காகவும் இவர் புகழ் பெற்றவராவார். இவரது தொழில் வாழ்வின் தொடக்க காலத்தில், அக்சுலி சிறுகதைகள் மற்றும் கவிதைகளை வெளியிட்டார். மேலும், ஆக்சுபோர்டு கவிதை என்ற இலக்கிய பருவ இதழையும் வெளியியட்டார். இவர் பயண நூல்கள், திரைக்கதைகள், அங்கதங்கள் ஆகியவை எழுதுவதையும் தொடர்ந்தார். அவர் தனது பிற்கால வாழ்க்கையை அமெரிக்காவில் உள்ள லாஸ் ஏஞ்சல்ஸ் நகரில் 1937 முதல் தனது இறப்பு வரைத் தொடர்ந்தார்.  

அக்சுலி மனிதவியலாளரும் அமைதியை விரும்புபவரும் ஆவார். அவர் ஆன்மீக கருத்தியல்களான ஆன்மீக உளவியல் மற்றும் உள்ளுணர்வு மெய்யியல் போன்றவற்றிலும் அதிலும் குறிப்பாக சர்வமயவாதத்திலும்  நாட்டமுடையவராக இருந்தார். அவருடைய வாழ்வின் இறுதிக்காலத்தில், அக்சுலி அவர் காலத்தில் வாழ்ந்த முன்னணி அறிஞராகப் பரவலாக ஏற்றுக்கொள்ளப்பட்டார். இலக்கியத்திற்கான நோபல் பரிசிற்காக ஏழு முறை பரிந்துரைக்கப்பட்டார். 1962 ஆம் ஆண்டில், தனது இறப்பிற்கு முந்தைய ஆண்டில் இலக்கியத்தின் துணைவன் என்ற விருதிற்கு இராயல் இலக்கியச் சங்கத்தால் தேர்ந்தெடுக்கப்பட்டார்.  

## தொடக்க கால வாழ்க்கை

அக்சுலி 1894 ஆம் ஆண்டு இங்கிலாந்தில் உள்ள சர்ரேயில் உள்ள கோல்டாமிங்கில் பிறந்தார். இவர், எழுத்தாளர் மற்றும் பள்ளி ஆசிரியராக இருந்த லியோனார்டு அக்சுலி (கார்ன்ஹில் என்ற செய்தி இதழின் தொகுப்பாசிரியர்) என்பவரின் மகனாவார். அக்சுலியின் தாயார் ஜுலியா அர்னால்ட் என்பவராவார். ஜுலியா, கவிஞர் மற்றும் விமர்சகர் மேத்யு அர்னால்ட் என்பவரின் மருமகளும் மேரி அகசுதா வார்ட் என்பவரின் சகோதரியும் ஆவார். ஆல்டசு அக்சுலி, தாமசு என்றி அக்சுலி என்ற விலங்கியல் அறிஞரின் பேரனும் ஆவார். அக்சுலியின் கல்வி தனது தந்தையாரின் முழு ஆயத்த நிலையில் இருந்த தாவரவியல் ஆய்வுக்கூடத்தில் தொடங்கியது. பின்னர் அவர் கோடால்மிங் அருகில் உள்ள மலைப்புற பள்ளி ஒன்றில் சேர்க்கப்பட்டார். அங்கு அவர் தனது தாயார் வழியாகவே கற்றுக்கொடுக்கப்பட்டார். அவரது அன்னையின் உடல் நலம் சீரற்ற நிலையை அடையும் வரை இது தொடர்ந்தது. ஹில்சைடு பள்ளியைத் தொடர்ந்து ஈடன் கல்லுாரிக்குச் சென்றார். ஆல்டசுக்கு 14 வயதாக இருந்த போது 1908 ஆம் ஆண்டில் ஆல்டசின் தாயார் இறந்தார். அவர் 1916 ஆம் ஆண்டில் தனது கவிதைகளைத் தொகுத்து *தி பர்னிங் வீல்* (எரியும் சக்கரம்) என்ற தலைப்பிலான புத்தகத்தை வெளியிட்டார். 1919 ஆம் ஆண்டில் ஆல்டசு அக்சுலி மரியா நிசு என்பவரை மணந்தார்.
# பாண்டு மக்கள்



**பான்டு மக்கள்** (Bantu peoples) என்னும் சொல், ஆப்பிரிக்காவில் உள்ள, பான்டு மொழிகளைப்யைப் பேசுகின்ற 300 - 600 இனக்குழுக்களைக் குறிக்கும் சொல் ஆகும். இவர்கள், தெற்கில் மத்திய ஆப்பிரிக்காவில் இருந்து ஆப்பிரிக்கப் பெரிய ஏரிப் பகுதிக்கூடாக தெற்கு ஆப்பிரிக்கா வரையில் பரந்திருக்கும் புவியியல் பகுதியில் வாழ்கின்றனர். 650 பான்டு மொழிகள் இருப்பதாகக் கருதப்படுகின்றது. இம்மொழிகளுள் மொழிகளுக்கும், கிளைமொழிகளுக்கும் இடையிலான வேறுபாடுகள் தெளிவற்றவை. *எத்னாலாக்* 535 மொழிகள் இருப்பதாகக் கூறுகின்றது.  

ஏறத்தாழ 3,000 ஆண்டுகளுக்கு முன், முந்தைப் பான்டு மொழிக் குழுவினர், கிழக்கு நைசீரியா, கமரூன் ஆகிய நாடுகளில் எல்லைப் பகுதிகளை அண்டிய மேற்கு, மத்திய ஆப்பிரிக்கப் பகுதிகளில் இருந்த அவர்களது தாய் நிலத்தில் இருந்து கிழக்கு நோக்கிய தமது ஆயிரம் ஆண்டுக் காலப் புலப்பெயர்வைத் தொடங்கினர். இந்த பான்டு விரிவாக்கத்தின் மூலம் முன்னர் பான்டு மக்கள் இல்லாதிருந்த மத்திய, தெற்கு, தென்கிழக்குப் பகுதிகளில் பான்டுக்கள் முதன் முதலாகக் குடியேறினர். இந்த முந்தை பான்டுக் குடியேறிகள், அவர்களுக்கு முன் குடியேறிய பகுதிகளில் வாழ்ந்த, மத்திய ஆப்பிரிக்காவைச் சேர்ந்த பிக்மிகள், தெற்கு ஆப்பிரிக்காவைச் சேர்ந்த கோசிய மக்கள் போன்ற பல பிற இனத்தவரை இனக்கலப்புக்கு உள்ளாக்கினர் அல்லது இடம் பெயர்த்து விட்டனர். இவர்கள், வடகிழக்கு ஆப்பிரிக்காவில் இருந்து இடம் பெயர்ந்து, பல நூற்றாண்டுகளாகத் தென்கிழக்குப் பகுதிகளின் வாழ்ந்த சில ஆப்பிரிக்க-ஆசிய வெளிக் குழுக்களையும் சந்தித்தனர்.  

தனித்தனியான பான்டுக் குழுக்கள் இன்று பெரும்பாலும் மில்லியன் கணக்கில் மக்களைக் கொண்டுள்ளவையாக உள்ளன. இவற்றுள், சிம்பாப்வேயைச் சேர்ந்த டெபெலே, சோனா ஆகிய குழுக்கள் 14.2 மில்லியன் மக்களுடனும், காங்கோ சனநாயகக் குடியரசின் லூபா குழு 13.5 மில்லியனுக்கு மேற்பட்ட எண்ணிக்கையான மக்களுடனும், தென்னாப்பிரிக்காவைச் சேர்ந்த சூலு மக்கள் 10 மில்லியன் மக்களுடனும், மத்திய நைசீரியாவிலும், கமரூனிலும் வாழும் திவ் குழுவினர் ஏறத்தாழ 10 மில்லியன் மக்களையும், தான்சானியாவின் சுக்குமா குழு ஏறத்தாழ எட்டு மில்லியன் மக்களையும், கென்யாவின் கிக்குயு ஆறு மில்லியன் மக்களையும் கொண்டுள்ளன. அரபு மொழிச் செல்வாக்குக்கு உட்பட்ட சுவாகிலி மொழியைத் தாய் மொழியாகப் பேசுபவர்கள் ஏறத்தாழ ஐந்து மில்லியன் மக்களே ஆயினும், இது தெற்கு ஆப்பிரிரிக்கா முழுவதும் வாழும் 140 மில்லியனுக்கும் மேற்பட்ட எண்ணிக்கையான மக்களின் பொது மொழியாக உள்ளது. ஆப்பிரிக்க ஒன்றியத்தின் அலுவலக மொழிகளுள் ஒன்றாகவும் சுவாகிலி உள்ளது.  

## வரலாறு
இற்றைக்கு 4000 ஆண்டுகளுக்கு முன்பு, இன்றைய நைசீரியா, கமரூன் ஆகிய நாடுகளின் தென்மேற்கு எல்லைகளை அண்டிய மேற்கு ஆப்பிரிக்கப் பகுதியே முந்தைப் பான்டு மக்களின் தாய்நிலம் எனத் தற்கால அறிஞர்கள் கருதுகின்றனர். இவர்களது மொழி, நைகர்-காங்கோ மொழிக்குடும்பத்தின் ஒரு கிளை. இந்த நோக்கு, 1960 களில் யோசேப் கிரீன்பர்க், மால்க்கம் குத்ரீ ஆகியோரான் முன்னெடுக்கப்பட்ட முரண்பட்ட கோட்பாடுகளினால் இடம்பெற்று வந்த வாதங்களுக்கு முடிவாக அமைந்தது. பான்டு மொழிகளின் முன்னேர்களாகக் கருதப்படும் முந்தைப் பான்டு மொழி தென்கிழக்கு நைசீரியாவின் மொழிகளுடன் நெருக்கமான உறவுகளைக் கொண்டது என கிரீன்பர்க் கருதினார். பான்டு மொழிகள் அங்கிருந்து கிழக்கு நோக்கியும், தெற்கு நோக்கியும் பரவியதாகவும், பல நூறு ஆண்டுக் காலத்தினூடாக மேலும் பல இரண்டாம் நிலை மையங்களுக்கும் அம்மொழிகளின் பரவல் ஏற்பட்டதாகவும் அவர் கூறினார்.
# சான் மக்கள்


**சான் மக்கள்** (San people), பல்வேறு கோசிய மொழிகளைப் பேசும் வேட்டுவ-சேகர மக்கள் குழு. இவர்கள், பொட்சுவானா, நமீபியா, அங்கோலா, சாம்பியா, சிம்பாப்வே, லெசோத்தோ, தென்னாப்பிரிக்கா ஆகிய பகுதிகளையும் உள்ளடக்கிய தெற்கு ஆப்பிரிக்காவின் மூத்த குடிகள் ஆவர். பொட்சுவானாவில் உள்ள ஒக்கவாங்கோ ஆற்றுக்கும், வடமேற்கு நபீயாவில் உள்ள எத்தோசா தேசியப் பூங்காவுக்கும் இடையில் உள்ள வடக்கு மக்களும்; நமீபியா, பொட்சுவானா ஆகிய நாடுகளின் பெரும்பாலான பகிதிகளிலும், சாம்பியா, சிம்பாப்வே ஆகியவற்றின் எல்லைகளுக்குள்ளும் வாழும் ரடு மக்களும்; ஒரு காலத்தில் தென்னாப்பிரிக்காவில் பரவலாக வாழ்ந்த மூத்த குடியினரின் எச்சமாக இருக்கும், மோலோப்போ ஆற்றை நோக்கிய மத்திய கலகாரியில் வாழும் தெற்கு மக்களும் பேசும் மொழிகளிடையே குறிப்பிடத்தக்க வேறுபாடுகள் காணப்படுகின்றன.  

வேட்டுவ-சேகர சான் மக்களின் முன்னோர்களே இன்றைய பொட்சுவானா, தென்னாப்பிரிக்கா ஆகிய பகுதிகளின் முதற் குடிகள் எனக் கருதப்படுகின்றது. பொட்சுவானாவில் சான் மக்கள் வாழ்ந்தமைக்கான வரலாற்றுச் சான்றுகள் குறிப்பாக, வடக்கு பொட்சுவானாவின் சோடிலோ குன்றுப் பகுதியில் காணப்படுகின்றன. இப்பகுதியில், 70,000 ஆண்டுகளுக்கு முற்பட்டவையாகக் கருதப்படும் கற் கருவிகளும், பாறை ஓவியங்களும் கண்டுபிடிக்கப்பட்டுள்ளன. இவ்வோவியங்களே இதுவரை அறியப்பட்டவற்றுள் மிகப் பழமையானவை. மரபுவழியாக சான் மக்கள் அரை நாடோடிக் குழுவாகும். நீர், வேட்டைக்கான விலங்குகள், உண்ணத்தக்க தாவரங்கள் ஆகிய வளங்கள் கிடைப்பதன் அடிப்படையில், அவர்கள் குறிப்பிட்ட பகுதிகளுக்குள் பருவகால இடப்பெயர்வுகளை மேற்கொள்வது உண்டு. 2010 ஆம் ஆண்டு நிலவரப்படி பொட்சுவானாவில் உள்ள சான் மக்களின் எண்ணிக்கை ஏறத்தாழ 50,000 க்கும், 60,000 க்கும் இடைப்பட்டதாக உள்ளது.  

அரசாங்கத்தால் கட்டாயமாக்கப்பட்ட நவீனமயப் படுத்தும் திட்டங்களின் கீழ் 1950 க்கும் 1960 க்கும் இடைப்பட்ட காலத்தில் சான் மக்கள் வேளாண்மைத் தொழிலுக்கு மாறியுள்ளனர். தற்போது வாழ்க்கை முறைகளில் மாற்றங்கள் ஏற்பட்டுவிட்ட போதும், இவர்கள், மானிடவியல், மரபியல் ஆகிய துறைகள் தொடர்பில் ஏராலமான தகவல்களை வழங்கியுள்ளனர். 2009 இல் நிறைவுற்ற ஒரு ஆப்பிரிக்க மரபியற் பல்வகைமை சார்ந்த ஆய்வு ஒன்றின்படி, 121 வேறுபட்ட ஆப்பிரிக்க மக்கள் குழுக்களில் மிக அதிகமான மரபியற் பல்வகைமை மட்டத்தைக் கொண்ட ஐந்து குழுக்களில் சான் குழுவும் அடங்குகின்றது. சான் குழு, அறியப்பட்ட 14 வாழுகின்ற "மூத்த மக்கள் தொகுதிகளில்" ஒன்று. இது, பொது முன்னோரையும், இனத்துவம், பண்பாடு, மொழி இயல்புகள் ஆகியவற்றைப் பொதுவாகப் பகிர்ந்துகொள்ளும் குழுக்களைக் குறிக்கும்.  

## சமூகம்
சான் உறவு முறை, மரபு வழியாக அவர்கள் மேய்ச்சல் தேடி அலைந்து திரியும் சிறிய குழுக்கள் என்னும் தனித்தன்மையை வெளிக்காட்டுவதாக உள்ளது. இவர்களது உறவு முறை, ஐரோப்பியப் பண்பாடுகளில் உள்ள அதே உறவு முறைச் சொற் தொகுதிகளுடன் கூடிய "எசுக்கிமோ உறவு முறை"யை ஒத்தது. ஆனால் இவர்கள் ஒரு பெயர் விதியையும், வயது விதியையும் பயன்படுத்துகின்றனர்.
# மூலிகை நூல்


**ஹெர்பல்** (*Herbal*) என்பது தாவரங்களின் பெயர்கள் மற்றும் விவரங்களைக் கொண்ட புத்தகம். தாவரங்களின் மருத்துவகுணம், சத்து, சமையல், நச்சு, மூச்சுத்திணறல், நறுமணம் அல்லது மாயாஜால சக்திகள், அவற்றுடன் தொடர்புடைய புராணங்களின் தகவல்கள் ஆகியவற்றை உள்ளடக்கிய புத்தகம். இந்நூலில் தாவரங்களை அடையாளம் காண உதவுவதற்கு மூலிகைகள் பெரும்பாலும் விளக்கப்பட்டுள்ளன.  

பண்டைய எகிப்து, [[சீனா, இந்தியா மற்றும் ஐரோப்பாவிலும் முதன்முதலில் உருவான இலக்கிய நூல்களில் இந்நூலும் அடங்கும்., கருத்தரித்தல் மற்றும் மருத்துவர்கள் ஆகியோரால் குவிக்கப்பட்ட நாள் மருத்துவ விஞ்ஞானமாக உருவாக்கப்பட்ட முதல் இலக்கியத்தில் மூலிகைகளும் இருந்தன. [6] சீனாவிலும் ஐரோப்பாவிலும் அச்சிடப்பட்ட ம முதல் புத்தகங்களில் இதுவும் இடம்பெற்றது  

17 ஆம் நூற்றாண்டின் பிற்பகுதியில், நவீன வேதியியல், நச்சுயியல் மற்றும் மருந்தியல் ஆகியவற்றின் எழுச்சி பாரம்பரிய மூலிகை மருத்துவத்தின் மதிப்பைக் குறைத்தது. தாவரவியல் படிப்பு மற்றும் ஆலை அடையாளம் காணும் herbals க்கான குறிப்பு கையேடுகள் ஒரு குறிப்பிட்ட பிராந்தியத்தில் வளர்ந்து காணப்படும் தாவரங்களின் ஃப்ளோராஸ் - முறையான கணக்குகளால், விஞ்ஞானரீதியில் துல்லியமான தாவரவியல் விளக்கங்கள், வகைப்பாடு மற்றும் எடுத்துக்காட்டுகள் ஆகியவற்றைப் பயன்படுத்தியது. மூலிகை மற்றும் தொடர்புடைய துறைகளில் (ஹோமியோபதி மற்றும் அரோமாதெராபி போன்றவை) மாற்று மருந்துகளின் பிரபலமான வடிவங்களாக மாறியதால், 20 ஆம் நூற்றாண்டின் கடைசி தசாப்தங்களில் இருந்து மேற்கத்திய உலகில் மூலிகைகளை ஒரு சாதாரணமான மறுமலர்ச்சி கண்டிருக்கிறது  

## இந்தியாவின் சுஷ்ருதா சம்ஹிதா
இந்தியாவின் பாரம்பரிய மூலிகை மருத்துவம் ஆயுர்வேதம் என அறியப்படும், இது இரண்டாம் நூற்றாண்டு BCE க்கு முந்தியதாக இருக்கலாம், புராதன இந்து வேதங்கள் மற்றும் குறிப்பாக அதர்வணம் ஆகியவற்றிற்கு முன் இதன் தோற்றம் இருக்கலாம். சுஷ்ருதா சம்ஹிதா என்ற ஒரு ஆய்வில், சுசிருதாவின் அறுவை சிகிச்சை மூலம் போதனைகளின் ஒரு உண்மையான தொகுப்பு ஆகும். இதில் 1120 நோய்கள், 700 மருத்துவ தாவரங்கள், கனிம ஆதாரங்களில் இருந்து 64 தயாரிப்புக்கள் மற்றும் விலங்கு ஆதாரங்களை அடிப்படையாகக் கொண்டு 57 தயாரிப்புக்கள் ஆகியவற்றில் 184 அத்தியாயங்கள் மற்றும் விளக்கங்கள் உள்ளன. ஆயுர்வேதத்தின் பிற முந்தைய படைப்புகளில் சரகாவுக்குக் காரணமான சரக சமுதா அடங்கும். இந்த பாரம்பரியம், பெரும்பாலும் வாய்வழி. சுஷ்ருதாவின் படைப்புகள் அடங்கிய முந்தைய எஞ்சியுள்ள எழுத்துகளில் 4 ஆம் நூற்றாண்டின் முற்பகுதியிலாகும்
# 2018 தூத்துக்குடி படுகொலை


**தூத்துக்குடி படுகொலை** அல்லது **தூத்துக்குடி துப்பாக்கிச் சூடு** என்பது மே 22, 2018 அன்று ஸ்டெர்லைட் ஆலைக்கு எதிராகப் போராடிய மக்கள் மீது தமிழ்நாடு காவல்துறையும் துணை பாதுகாப்புப் படையும் நடத்திய தாக்குதலைக் குறிக்கும்.  

மே 22, 2018 அன்று ஆயிரக்கணக்கான மக்கள், மாசு விளைவிக்கும் ஸ்டெர்லைட் ஆலையை மூடிடக் கோரி, தூத்துக்குடி மாவட்ட ஆட்சியர் அலுவலகத்தை முற்றுகையிட்டுப் போராட்டம் நடத்தினர். முற்றுகைப் போராட்டத்தின்போது காவலர்கள் அமைத்திருந்த போக்குவரத்துத் தடைகளை உடைத்தும் காவலரின் கோரிக்கையினை ஏற்காமலும் காவலர்களை தாக்கியும் மாவட்ட ஆட்சியாளர் அலுவலகத்தினை நோக்கிச் சென்றனர். அதன் விளைவாக காவல்துறையினர் நடத்திய துப்பாக்கிச் சூட்டில், 16 வயது இளம் பெண் உட்பட 12 பேர் கொல்லப்பட்டனர். மற்றும் 102 இக்கும் மேற்பட்டோர் காயமடைந்தனர். இதனைத் தொடர்ந்து, மறுநாள் மேலும் ஒருவர் கொல்லப்பட்டார். இந்த நிகழ்வால் காவல்துறையினர் 132 பேரை கைது செய்துள்ளனர்.  

## நிகழ்விற்குப் பிறகான அரசின் நடவடிக்கைகள்
கலவரத்தினை கட்டுக்குள் கொண்டுவரும் நிகழ்வின் ஒருபகுதியாக திருநெல்வேலி, கன்னியாகுமரி மற்றும் தூத்துக்குடி மாவட்டங்களுக்கு மே 23 இரவு 7 மணிமுதல் இணைய சேவை நிறுத்தப்பட்டது.  

## ஆலையை நிரந்தரமாக மூடல்
ஸ்டெர்லைட் ஆலையை நிரந்தரமாக மூட மே 28, 2018 அன்று தமிழக அரசு அரசாணை வெளியிட்டது. அரசாணைகள் வெளியிடப்பட்டதை அடுத்து, ஸ்டெர்லைட் ஆலைக்கு தூத்துக்குடி மாவட்ட ஆட்சியர் சந்தீப் நந்தூரி தலைமையில் அதிகாரிகள் முத்திரை வைத்தனர். முத்திரை வைக்கப்பட்டதற்கான விளம்பரச் சீட்டை ஆலையின் வெளிப்புறக் கதவில் ஒட்டப்பட்டது.  

## ஒரு நபர் ஆணையம்
இந்நிகழ்வை விசாரிக்க அருணா ஜெகதீசன் தலைமையில் ஒரு நபர் விசாரணை ஆணையம் 2018 இல் அமைக்கப்பட்டது. இந்த ஆணையத்தின் அறிக்கை 2022 அக்டோபரில் தமிழ்நாட்டுச் சட்டமன்றத்தில் தாக்கல் செய்யப்பட்டது. அதில் அப்போதைய மாவட்ட ஆட்சியராக இருந்த என்.வெங்கடேஷ், மூன்று ஐ.பி.எஸ். அதிகாரிகள், ஒரு டி.எஸ்.பி, மூன்று ஆய்வாளர்கள், இரண்டு உதவி ஆய்வாளர்கள், எட்டு காவலர்கள், மூன்று தாசில்தார்கள் உட்பட 21 பேர் மீது நடவடிக்கை எடுக்க பரிந்துரைத்தது. உயிரிழந்தவர்களின் குடும்பங்களுக்குக் கூடுதலாக அரசு மேலும் தலா ரூ.50 லட்சம் வழங்கப் பரிந்துரைத்தது. பரிந்துரைக்கப்பட்டவர்கள் மீது குற்றவியல் நடவடிக்கை எடுக்காமல் பதவி உயர்வு வழங்கப்பட்டதாகக் கூறி மனித உரிமை செயற்பாட்டாளர் ஹென்றி திபேன் வழக்கு தொடுத்துள்ளார்.  

## மேலும் பார்க்க
- மாஞ்சோலை தொழிலாளர்கள் படுகொலை


## வெளியிணைப்புகள்
- ஒரு செய்தித் தொகுப்பு
# செருமானிக் மக்கள்


**செருமானிக் மக்கள்** (Germanic peoples) என்பவர்கள், வடக்கு ஐரோப்பிய மூலத்தைக் கொண்ட இந்திய-ஐரோப்பிய இன-மொழிக் குழுவைச் சேர்ந்தோர் ஆவர். இவர்களிற் பெரும்பாலோர், முன்-உரோம இரும்புக் காலத்தில் முந்தைச் செருமானியத்தில் இருந்து பிரிந்த செருமானிய மொழிகளோடு தொடர்புடையவர்கள்.  

"செருமானிக்" (Germanic) என்னும் சொல், செந்நெறிக் காலத்தில், கீழ், மேல், பெரும் செருமானியப் பகுதிகளில் வாழ்ந்த பழங்குடிக் குழுக்களைக் குறிப்பதற்கு உரோம எழுத்தர்கள் பயன்படுத்தியபோது உருவானது. உரோமர்களின் "செருமானிக்" என்னும் சொற் பயன்பாடு மொழியை அடிப்படையாகக் கொண்டதாக இருக்கவேண்டியது இல்லை. ஆனால் இது, தற்கால லக்சம்பர்க், பெல்சியம், வடக்கு பிரான்சு, அல்சாசு, போலந்து, ஆசுத்திரியா, நெதர்லாந்து, செருமனி ஆகிய நாடுகளில் வாழ்ந்த, நாகரிகத்தில் குறைந்தவர்களாகவும், செல்ட்டியக் கௌல்களைக் காட்டிலும் உடல் ரீதியாக உரம் ஏறியவர்களாகவும் காணப்பட்ட பழங்குடிக் குழுக்களைக் குறித்தது.  

உரோம-செருமானிய போர்களில், குறிப்பாக வரலாற்று முக்கியத்துவம் பெற்ற தெயுத்தோபர்க் காட்டுச் சண்டையில், ஐரோப்பிய வரலாற்றில் தாக்கத்தை ஏற்படுத்தக்கூடிய அளவுக்கு செருமானியப் பழங்குடிகள் இருந்ததாக உரோமின் வரலாற்றாளர்கள் குறிப்பிட்டுள்ளனர். தெயுத்தோபர்க் காட்டுச் சண்டையில், செரூசியின் தலைவன் ஆர்மினியசின் கீழ் போரிட்ட செருமானிக் பழங்குடிப் போர்வீரர்கள் மூன்று உரோமானியப் படைப்பிரிவுகளையும் அவர்களது துணைப் படைகளையும் தோற்கடித்தனர். இது உரோமப் பேரரசின் படைகள் மக்னா செருமானியாவில் இருந்து பின்வாங்கக் காரணம் ஆயிற்று.  

## இனப்பெயர்
பொகாமு 222 அளவில், "ஜெர்மானி" (Germani) என்னும் இலத்தீன் சொல்லின் பயன்பாடு *பாசுத்தி கப்பித்தோலினி* கல்வெட்டில் காணப்பட்டது. இது கவுல் அல்லது தொடர்புடைய மக்களைக் குறித்திருக்கக்கூடும். எனினும், இது முன்னைய தேதியொன்றை குறிப்பிடும் பொகாமு 18 இல் நிறுவப்பட்ட கல்வெட்டு ஆதலால், இதில் குறித்த தேதி சரியானதாக இல்லாமல் இருக்கலாம். பொசிடோனியோசு என்பவரால் எழுதப்பட்டதாகக் கருதப்படும் பொகாமு 80 ஐச் சேர்ந்த ஆவணம் ஒன்றில் இச்சொல் மீண்டும் காணப்பட்டதாகத் தெரிகிறது. இவ்விடயம் மிகவும் பிந்தி பொகா 190 இல் ஆதனையோசு என்பவரால் மேற்கோளாகவே காட்டப்பட்டுள்ளது. இதற்குச் சற்றுப் பின்னர் "ஜெர்மானி", "ஜெர்மானியா" தொடர்பான விரிவான விளக்கங்கள் யூலியசு சீசரிடம் இருந்தே வருகிறது. யோலியசு சீசரின் நினைவுக் குறிப்புகள் அவரது நேரடி அனுபவங்களின் அடிப்படையிலானது.  

சீசரின் நோக்கில் "ஜெர்மானியா" என்பது, சீசரினால் உரோமின் கட்டுப்பாட்டுக்கு வெளியே விடப்பட்டிருந்த கவுலுக்கு எதிர்ப்புறத்தில், ரைன் ஆற்றின் கிழக்குக் கரையில் இருந்த ஒரு புவியியல் நிலப்பரப்பைக் குறித்தது. "செருமானிக் மொழிகள்" என்னும் கருத்துருவுக்கும், "செருமனி" என்னும் புவியியல் பண்பாக்கப் பெயருக்கும் மேற்படி சொல்லே சொற்பிறப்பு மூலம் ஆகும். சில செந்நெறிக் கால எழுத்தாளர்களைப் பொறுத்தவரை, "ஜெர்மானியா" சர்மாத்தியாப் பகுதியையும், உரோமப் பேரரசின் கட்டுப்பாட்டில் இருந்த ரைன் ஆற்றின் மேற்குக் கரைப் பகுதியையும் குறித்தது. மேலும் தெற்கில், ரைனுக்குக் கிழக்கிலும், ஆல்ப்சுக்கு வடக்கிலும் செல்ட்டிய மக்கள் இன்னும் வசித்து வந்தனர். ரைனுக்குக் கிழக்கே வேறுபட்ட பண்பாடுகள் இருப்பதாக சீசர், தசித்தசு போன்றோர் குறிப்பிட்டுள்ளனர். ஆனால், இந்தப் பாண்பாட்டுக் குறிப்புக்களின் கருப்பொருள் அப்பகுதிகள் காடாகவும், ஆபாத்தானதாகவும் இருந்தன என்பதுடன், கவுல் பகுதியைவிட நாகரிகம் குன்றியதாக இருந்தது என்பதும் அதனால், கூடுதலான படைக் கண்காணிப்புத் தேவைப்பட்டது என்பதுமாகும்.